# ไนน์ตีวัน
ไนน์ตี้วัน (คาซัค: Тоқсан бір; อังกฤษ: Ninety One หรือ 91) เป็นกลุ่มศิลปินบอยแบนด์จากประเทศคาซัคสถาน ก่อตั้งและดูแลภายใต้สังกัด JUZ Entertainment ในปี 2015 ประกอบไปด้วยสมาชิกทั้งหมด 5 คน ได้แก่ A.Z. (Azamat Zenkayev), ALEM (Batyrkhan Malikov), ACE (Azamat Ashmakyn), ZaQ (Dulat Mukhametkaliev) และ BALA (Daniyar Kulumshin) ไนน์ตี้วัน เป็นวงแรกๆ ที่ได้บุกเบิกแนวเพลงใหม่ ซึ่งเรียกว่า คิวป็อป (Q-POP) หรือ คาซัคป็อป (Qazaq-pop, Kazakh pop) ซึ่งได้รับอิทธิพลมาจากเพลงป็อปตะวันตก โดยโปรดิวเซอร์คือ Erbolat Bedelkhan ซึ่งเป็นหนึ่งในสมาชิกวงประเทศคาซัคสถานคือ "ORDA"

 ประวัติ 

 2015: เปิดตัวด้วย Aiyptama! (Don't Judge!) 
ไนน์ตี้วัน ก่อตั้งวงขึ้นในปี 2014 ภายใต้โครงการ "K-Top Idols" ซึ่งเป้าหมายหลักก็คือการสร้างวงไอดอล โดย A.Z. และ ZaQ เป็นผู้ชนะในโครงการนี้ ส่วน BALA และ ALEM นั้นได้รับการคัดเลือกแยกต่างหาก หลังจากนั้น ACE ก็ได้เข้าร่วมวงหลังจากได้เป็นศิลปินหัดภายใต้สังกัด S.M. Entertainment ที่ประเทศเกาหลีเป็นเวลากว่า 2 ปีครึ่ง ในตอนแรกวงมีชื่อว่า KTI-boys แต่หลังจากผ่านไปหนึ่งปีครึ่งก็ได้เปลี่ยนชื่อเป็นวงไนน์ตี้วัน และออกซิงเกิลเปิดตัวด้วยเพลง Aiyptama! ออกมาในวันที่ 8 ตุลาคม 2015 โดย Aiyptama! นั้นได้อยู่ในชาร์ตเพลงคาซัคสถานเป็นเวลากว่า 20 สัปดาห์ โดยในวันที่ 1 ธันวาคม 2015 ก็ได้ปล่อยมินิอัลบั้มแรกซึ่งมีชื่อว่า Aiyptama ประกอบไปด้วย 6 เพลง

 2016: ปล่อยมิวสิกวิดีโอเพลง Kaitadan (Again) 
ในวันที่ 8 มิถุนายน 2516 ได้ปล่อยมิวสิกวิดีโอเพลงใหม่ที่มีชื่อว่า Kaitadan ซึ่งได้ติดชาร์ตนำใน Gakku TV อยู่หลายสัปดาห์ โดยในขณะนั้นทางวงก็กำลังทำอัลบั้มเต็มกันอยู่ นอกจากนั้นทางวงเองก็ได้นำเพลง Lady ของวง ORDA มาทำใหม่และถ่ายทำมิวสิกวิดีโอสำหรับเพลงนี้อีกด้วย

 2017: M.B.B.A.B.B.D (Be Glad There is A Love in This World) 
ในวันที่ 1 มกราคม 2017 ได้ปล่อยเพลง M.B.B.A.B.B.D" (Makhabbat Bar Bul Alemde Bakytty Bol Degen) ออกมา โดย Erbolat Bedelkhan ซึ่งเป็นโปรดิวเซอร์ของวงก็ได้ร่วมปรากฏอยู่ในเพลงด้วย และเพลงนี้เป็นเพลงหนึ่งที่ไม่มีท่อนแร็ปในเพลงอยู่เลย และเนื่องจากวงกำลังซุ่มทำอัลบั้มใหม่อยู่นั้น ก็เลยยังไม่ได้จัดคอนเสิร์ต งานแฟนมีต และงานแจกลายเซ็นภายในปีนั้น นอกจากนั้นก็ยังไม่มีมิวสิกวิดีโอสำหรับเพลงนี้อีกด้วย

 2017: Su Asty (Underwater) และอัลบั้มเต็มชุดแรก Qarangy Zharyq 
ในวันที่ 1 พฤษภาคม 2017 ได้ปล่อยเพลง Su Asty ออกมาซึ่งเป็นส่วนหนึ่งในอัลบั้มเต็ม โดยมิวสิกวิดีโอได้ออกอากาศครั้งแรกในวันนั้นทางช่อง NTK TV ซึ่ง Erbolat Bedelkhan โปรดิวเซอร์ของวงได้อธิบายไว้ว่า "เพลงนี้ทำขึ้นเพื่อเป็นเป็นการโต้ตอบแอนตี้แฟน" นอกจากนั้นในวันที่ 2 กรกฎาคม 2017 ได้เริ่มจัดทัวร์คอนเสิร์ตอัลบั้ม Qarangy Zharyq อีกด้วย

 2018: E.YEAH, ALL I NEED และอัลบั้ม DOPAMINE 
ในวันที่ 25 มิถุนายน 2018 ได้ปล่อยเพลง E.YEAH ออกมา ซึ่งเป็นเพลงฟังสบายขึ้นกว่าเพลงอื่นๆ โดยได้ลดความหนักของคอนเซปต์ลงและได้เพิ่มความอ่อนโยนมากขึ้น โดยในมิวสิกวิดีโอนี้จะเห็นถึงการใช้สีพาสเทลเป็นองค์ประกอบหลัก นอกจากนี้ก็ยังได้ปล่อยเพลง ALL I NEED ออกมาในวันที่ 29 กรกฎาคม 2018 อีกด้วย

 สมาชิก 
ชื่อในวงการชื่อจริงวันเกิดบ้านเกิดตำแหน่งในวงอังกฤษคาซัคA.Z.Azamat Baybolatuly ZenkaevАзамат Байбyлатұлы ЗенкаевAzamat Baıbulatuly Zenkaev28 กันยายน 1993, อะตีราอูหัวหน้าวง, แร็ปเปอร์เสริมALEMBatyrkhan Abayuly MalikovБатырхан Абайұлы МәлікBatyrhan Abaıuly Málik18 กุมภาพันธ์ 1993, อุชคุดุกนักร้องหลักACEAzamat Kayratuly AshmakynАзамат Қайратұлы АшмақынAzamat Qaıratuly Ashmaqyn29 สิงหาคม 1993, อัลมาเตอนักเต้นเสริม, นักร้อง, ภาพลักษณ์ของวงZaQDulat Bolatuly Muhametkali (Muhametkaliev)Дулат Болатұлы МұхаметқалиDýlat Bolatuly Muhametqali8 กุมภาพันธ์ 1996, เซเมย์นักเต้นหลัก, แร็ปเปอร์หลัก, ผู้ช่วยด้านท่าเต้นBALADaniyar KulumshinДанияр ҚұлымшинDaniıar Qulymshin19 กุมภาพันธ์ 1998, อัคเตอเบนักร้องเสริม, น้องเล็กของวง

 A.Z. 
A.Z. หรือชื่อจริงชื่อ Azamat Baybolatuly Zenkaev เป็นหัวหน้าวงและแร็ปเปอร์เสริม เกิดเมื่อวันที่ 28 กันยายน 1993 ที่เมืองอะตีราอู ประเทศคาซัคสถาน เขาได้รู้สึกสนใจในการแร็ปและเริ่มเข้าร่วมการดวลการแร็ปแบบฟรีสไตล์ หลังจากนั้นเขาก็ได้กลายมาเป็นมืออาชีพในวงการแร็ปใต้ดินตั้งแต่ปี 2006 จนกระทั่งเขาได้เป็นผู้ชนะโครงการ "K-Top Idols" ร่วมกับ ZaQ และได้กลายมาเป็นหนึ่งในสมาชิกวงไนน์ตี้วันในที่สุด

 ALEM 
ALEM หรือชื่อจริงชื่อ Batyrkhan Abayuly Malikov เป็นนักร้องหลักของวง เกิดเมื่อวันที่ 18 กุมภาพันธ์ 1993 ที่เมืองอุชคุดุก ประเทศอุซเบกิสถาน และได้ย้ายกลับมาอยู่ที่เมืองกุสตาไน ประเทศคาซัคสถานตั้งแต่เด็ก จบการศึกษาจากสถาบันวัฒนธรรมและวิจิตรศิลป์ที่เมืองเชเลียบินสค์ ประเทศรัสเซีย เขาได้เข้ารอบคนสุดท้ายในรายการ "The Voice of Kazakhstan" ซึ่งดัดแปลงมาจากรายการชื่อดังอย่าง "The Voice" มาอีกที นอกจากนั้นยังเข้ารอบเซมิไฟนอลในรายการ The X Factor และชนะการแข่งขันร้องเพลงระดับนานาชาติมาอีกหลายเวทีอีกด้วย เช่น เมืองบาร์เซโลนา ประเทศสเปน กรุงเบอร์ลิน ประเทศเยอรมนี และอีกหลายๆ เมืองในประเทศรัสเซีย

 ACE 
ACE หรือชื่อจริงชื่อ Azamat Kayratuly Ashmakyn เป็นนักเต้นเสริม นักร้อง และภาพลักษณ์ของวง เกิดเมื่อวันที่ 29 สิงหาคม 1993 ที่นครอัลมาเตอ ประเทศคาซัคสถาน จบการศึกษาจากสถาบันศิลปะแห่งชาติคาซัคสถาน T.K. Zhurgenov เอกสาขาการแสดง โดยในปี 2011 เขาได้รับเลือกจากการคัดเลือกระดับโลกของ SM Entertainment ในประเทศคาซัคสถาน และภายหลังได้รับการฝึกฝนตั้งแต่ปี 2012 ถึง 2015 ดังนั้นนอกจากจะพูดภาษาคาซัคกับภาษารัสเซียได้แล้ว ยังสามารถพูดภาษาเกาหลีได้อีกด้วย นอกจากนี้เขาก็ยังสนใจเรียนภาษายุโรปเนื่องจากเขารู้ภาษาสเปนและอยากเรียนภาษาฝรั่งเศส ปัจจุบันเขากำลังศึกษาอยู่ที่มหาวิทยาลัยความสัมพันธ์ระหว่างประเทศและภาษาโลก คาซัคอับไลข่าน ในนครอัลมาเตอ และเขาก็ชื่นชอบกับการอ่านหนังสือแนวลึกลับอีกด้วย

 ZaQ 
ZaQ หรือ Dulat Bolatuly Muhametkali (Muhametkaliev) เป็นนักเต้นหลัก แร็ปเปอร์หลัก และยังมีส่วนร่วมในการออกแบบท่าเต้นอีกด้วย เกิดเมื่อวันที่ 8 กุมภาพันธ์ 1996 ที่เมืองเซเมย์ ประเทศคาซัคสถาน กำลังศึกษาอยู่ที่มหาวิทยาลัยความสัมพันธ์ระหว่างประเทศและภาษาโลก คาซัคอับไลข่าน ในนครอัลมาเตอ นอกจากนี้เขายังชนะการแข่งขันโอลิมปิกสากลในสาขาภาษารัสเซียอีกด้วย และก็เป็นหนึ่งในผู้ชนะร่วมกับ A.Z. ในโครงการ "K-Top Idols" ด้วยเช่นเดียวกัน

 ฺBALA 
BALA หรือ Daniyar Kulumshin เป็นนักร้องเสริมและน้องเล็กของวงเนื่องจากอายุน้อยที่สุดในวง เกิดเมื่อวันที่ 19 กุมภาพันธ์ 1998 ที่เมืองอัคเตอเบ ประเทศคาซัคสถาน กำลังศึกษาอยู่ที่มหาวิทยาลัยวาไรตี้และวิทยาลัยละครสัตว์ Zh. Elebekov ก่อนที่จะเข้าร่วมเป็นสมาชิกวงไนน์ตี้วัน เขายังเคยเป็นวงโคฟเวอร์ชื่อวง "Brotherhood" อีกด้วย

 ผลงาน 

 ซิงเกิล 
ชื่อเพลงRelease datesAlbumชื่อเพลงต้นฉบับคำแปลภาษาอังกฤษАйыптама (Aıyptama)Don't judge!01.09.2015EP "Aiyptama"Қайтадан (Qaıtadan)Again26.01.2016EP "Aiyptama"Қалай қарайсың? (Qalaı Qaraısyń?)What do you reckon?10.02.2016EP "Aiyptama"Қайырлы түн (Qaıyrly Tún)Good nightEP "Aiyptama"Ұмытпа (Umytpa)Do not forget18.03.2016EP "Aiyptama"Su astyUnderwater01.05.2017"Qarangy Zharyq" 2K17Yeski Taspa Bii'The Dance of the Old Record05.06.2017"Qarangy Zharyq" 2K17BayauSlowly10.07.2017"Qarangy Zharyq" 2K17MoozIce21.08.2017"Qarangy Zharyq" 2K17Ah! Yah! Mah!Don’t Be Sorry24.12.2017"Qarangy Zharyq" 2K17E.YEAHOwner25.06.2018"DOPAMINE" 2K18ALL I NEEDShe feels repelled29.07.2018"DOPAMINE" 2K18

 Videography 

อันดับที่ชื่อมิวสิกวิดีโอRelease dates1.Aiyptama08.10.20152.Happy New Year 201631.12.20153.Kaitadan02.06.20164.Kalay Karaisyn?12.12.20165.Su Asty01.05.20176.Yeski Taspa Bii'05.06.20177.Bayau10.07.20178.Mooz21.08.20179.Ah! Yah! Mah!31.12.201710.E.YEAH25.06.2018

 External links 

 Ninety One on Instagram
 Ninety One on Periscope
 Ninety One on YouTube
 Ninety One on SoundCloud
 Ninety One on VK

 References